Diari Oficial de la Generalitat Valenciana


Sumari del DOGV 5053, del 20-07-2005 (2005/8395)

RESOLUCIÓ de 14 de juliol de 2005, del director general d'Administració Local, per la qual es dóna publicitat a la Convocatòria i a les bases per a la provisió, pel sistema de lliure designació, del lloc d'oficial major de l'Excma. Diputació de València.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5053

Data del DOGV
:   20-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8395


Data del document
:   14-07-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * professió administrativa
    * concurs administratiu
    * administració local

RESOLUCIÓ de 14 de juliol de 2005, del director general d'Administració Local, per la qual es dóna publicitat a la Convocatòria i a les bases per a la provisió, pel sistema de lliure designació, del lloc d'oficial major de l'Excma. Diputació de València. [2005/8395]
  
Efectuada pel president de l'Excma. Diputació de València la Convocatòria per a la provisió, pel sistema de lliure designació, del lloc d'oficial major de dita Corporació, i aprovades les Bases de la mateixa pel Decret núm. 4954, de data 10 de juny de 2005, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; en l'article 28 del Reial Decret 1732/1994, de 29 de juliol, i l'article 3.1, del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la Convocatòria per a la provisió, pel sistema de lliure designació, del lloc d'oficial major de l'Excma. Diputació de València, i a les bases que han de regir la mateixa, que es relacionen en l'annex de la present Resolució.
  
Segon
  
La Convocatòria i les bases de la mateixa, a què es refereix aquesta resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 14 de juliol de 2005.- El director general d'Administració Local: José-Blas Molés Alagarda.
  
ANNEX
  
Bases que han de regir la Convocatòria per a la provisió reglamentària del lloc de treball d'oficial major de l'Excma. Diputació de València, entre funcionaris d'administració local amb habilitació de caràcter nacional, subescala de Secretaria, categoria superior.
  
1. Objecte
  
Les presents bases tenen com a objecte regir la Convocatòria, a efectuar per la Presidència de la Corporació, per a cobrir, pel sistema de convocatòria pública i lliure designació, prevista en l'article 99.2 de la Llei 7/1985, de 2 d'abril, Reguladora de les Bases de Règim Local, segons redacció donada per la Llei 10/1993, de 21 d'abril, i articles 27 a 29 del Reial Decret 1732/1994, de 29 de juliol, el lloc de treball les dades del qual s'expressen tot seguit:
  
Corporació: Diputació Provincial de València
  
Denominació: oficial major
  
Classe: primera
  
Nivell complement de destinació: 30
  
Complement éspecífic: 42.131,52 euros anuals
  
El lloc de treball a cobrir es troba inclòs en la Relació de Llocs de Treball de la Diputació de València, i el seu sistema de provisió és el de lliure designació entre funcionaris amb habilitació de caràcter nacional.
  
2. Requisits
  
Seran requisits indispensables per a concórrer a la convocatòria, i poder exercir el lloc de treball en cas de ser nomenat:
  
2.1. Estar integrat en l'escala d'Habilitació de Caràcter Nacional, subescala Secretaria, categoria Superior.
  
2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.
  
3. Impugnació